SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	doc. RNDr. Martin Putala, PhD.	
Znalosť cudzích jazykov:	aktívne - anglický, ruský; pasívne - francúzsky	

2.	Zahraničná pracovná cesta

Štát / mesto:	Pakistan / Karachi	
Názov a adresa 
prijímajúcej organizácie:	International Center for Chemical and Biological Sciences (ICCBS), University of Karachi, Karachi-75270, Pakistan	
Účel cesty:	Účasť na zasadnutí Riadiaceho výboru Medzinárodnej chemickej olympiády, kontrola pripravenosti 48. ročníka MCHO	
Spôsob financovania 
(kto hradí cestovné, pobytové náklady, iné výdavky):	Cestovné – Iuventa
Pobytové náklady – pozývajúca strana (ICBBS)	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
6.-7.1. 2016	Cesta Bratislava-Viedeň-Istanbul-Karachi	
7.1.2016	Predstavenie organizujúcej inštitúcie (riaditeľ ICBBS)
Rokovanie Riadiaceho výboru: správa z MChO 2015 (Baku), podrobná informácia o stave prípravy MChO 2016 vrátane personálneho zabezpečenia (Karachi) a stručná informácia o príprave ďalších MChO (2017 – Bangkok, 2018 – Bratislava-Praha, 2019 – Paríž, 2020 - ?, 2021 – Japonsko), informácia o účasti nových krajín a schvaľovanie nových pozorovateľských krajín	
8.1.2016	Prehliadka objektov a priestorov pre MChO 2016
Rokovanie riadiaceho výboru: prehľad očakávanej účasti krajín na MChO 2016, koncepcia odporúčania Riadiaceho výboru, podrobné prerokovanie programu MChO 2016 a naplnenia odporúčaní pre organizáciu	
9.1.2016	Rokovanie riadiaceho výboru: podrobná diskusia s Vedeckým výborom o prípravných úlohách, distribúcia finančnej podpory pre účasť žiadajúcim krajinám, príprava zasadnutí Riadiaceho výboru počas MChO 2016	
10.1.2016	Cesta Karachi-Istanbul-Viedeň-Bratislava	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
7.1.2016	Predstavenie organizujúcej inštitúcie – ICCBS – nositeľ ceny UNESCO za najlepšiu výskumnú inštitúciu v rozvojových krajinách.
Prednesená záverečná správa o 47. MChO 2015 v Baku – vysoko pozitívne hodnotenie, prijatá. Pre MChO 2016 boli prezentované: organizačný a vedecký výbor, základný rámec organizácie, dostupné primerané finančné krytie zo strany Vlády Pakistanu.
Ďalšie MChO: 2017 – Bangkok, Thajsko (primeraný stav príprav, pod záštitou princezny, finančne kryté, súťaž bude na Mahidol University); 2018 – Bratislava/Praha, SK/CZ (prebieha odborná príprava, po potvrdení českej strany sa čaká na finálne vyjadrenie slovenskej strany najneskôr do leta, členovia Riadiaceho výboru vyjadrili podporu úsiliu o spoločnú organizáciu MChO oboma krajinami); 2019 – Paríž, F (finančné krytie vláda + priemysel, súťaž bude v Paríži); 2020 – zatiaľ bez záväzného návrhu, v jednaní je Turkmenistan, Uzbekistan, Singapur, Gruzínsko; 2021 – Osaka, Japonsko (možný posun termínu na začiatok augusta, keďže na organizujúcej univerzite do konca júla beží výuka).
Z nových krajín: prvý krát Juhoafrická republika s tímom, Filipíny druhý krát ako pozorovateľ, po prestávke by mala znova pozorovať SriLanka, Kuvajt bude prvý krát ako pozorovateľ, Kosovo bola prizvané ako nový pozorovateľ. Žiadosť Iraku bude posúdená po úplnejšej informácii.	
8.1.2016	Prehliadka objektov a priestorov pre MChO 2016: ubytovania pre žiakov, laboratórií a miestnosti pre teoretickú časť – všetko v areáli ICCBS; 2 potenciálnych hotelov pre mentorov a hostí. Riadiaci výbor z ponúkaných priestorov vybral vyhovujúce, posúdil ich ako primerané a bezpečné. Priestory pre otvorenie a vyhlásenie výsledkov zatiaľ neboli spresnené, aktualizujú sa podľa oficiálnych hostí. Program bude vyžadovať minimálny rozsah prepravy.
Prehľad očakávanej účasti krajín: podľa predbežného prieskumu sa očakáva účasť cca. 50 krajín – 19 krajín neplánuje účasť, 24 plánuje účasť, Izrael sa nezúčastní z dôvodu absencie diplomatických vzťahov, zvyšné krajiny vrátane Slovenska vyjadrili rôznu mieru obavy o bezpečnosť účastníkov. Riadiaci výbor venoval veľkú pozornosť tejto otázke a diskutoval ju s miestnym Organizačným výborom. Ten uistil Riadiaci výbor, že konfliktné zóny sú od Karachi veľmi vzdialené a bezpečnostná situácia v Karachi sa významne vylepšila za posledné roky. Žiaci budú ubytovaní, celá súťaž prebehne a väčšina ostatného programu pre žiakov sa uskutoční v priestoroch ICCBS – priestornom, oplotenom a stráženom areáli, ktorý je súčasťou oploteného a stráženého areálu University of Karachi. ICCBS má vo svojom areáli vlastnú dopravu, inžinierske siete, elektrický generátor a ďalšie technické zariadenia, ubytovacie a stravovacie zariadenia, športoviská, prednáškové haly, laboratóriá, administratívne priestory, nepretržitú zdravotnícku a strážnu službu. University of Karachi má vlastné zdravotnícke zariadenie, ktoré bude k dispozícii účastníkom. ICCBS bol organizátorom viacerých významných medzinárodných vedeckých podujatí, napr. International Union of Crystallography Summit (2014) s výborným ohlasom. Na základe toho Riadiaci výbor odporučil Organizačnému výboru osloviť kontaktné osoby v jednotlivých krajinách pozývacím listom s ubezpečením o zabezpečení bezpečnosti účastníkov a zároveň využiť aj informácie cez diplomatické kontakty – veľvyslanectvá krajín v Pakistane. Organizačný výbor zabezpečí cez veľvyslanectvá Pakistanu v krajinách zjednodušený priebeh získavania víz pre účastníkov (ako to prebehlo pre členov Riadiaceho výboru).
Podrobne bol prerokovaný program MChO 2016 (deň po dni) a odporúčania pre organizátorov. Webová stránka icho2016.pk bola spustená a v blízkej dobe naplnená, predstavená bola predbežná verzia 1. čísla časopisu Catalyzer. Odporučené bolo: mentorom si priniesť vlastné notebooky (tlač bude zabezpečená), oznámiť typ kalkulačky pre žiakov. Žiaci si majú priniesť vlastné plášte. Delegácie so skorším príchodom/neskorším odchodom budú celé ubytované v ICCBS, poplatok bude oznámený.	
9.1.2016	Riadiaci výbor podrobne prebral s Vedeckým výborom predložené prípravné úlohy. Vzhľadom na skrátený čas niektoré neboli v primeranej štruktúre. Ukázalo sa potrebné najskôr definovať 6+2 oblasti so zvýšenou obtiažnosťou, vytvoriť súťažné úlohy a potom upraviť prípravné úlohy. Preto sa očakávajú až koncom februára 2016.
Zatiaľ žiadna rozvojová krajina nepožiadala o finančnú podporu účasti, Riadiaci výbor rozhodne o podpore po uzávierke žiadostí. Príprava zasadnutí Riadiaceho výboru počas MChO 2016: bude potrebné riešiť efektívnosť zasadnutí, kde sa schvaľujú zadania úloh; budú sa voliť 4 členovia Riadiaceho výboru. Kandidátov môžu nominovať aj nezúčastnené krajiny. Neplánujú sa otvárať ďalšie otázky (pravidlá, poplatky, ...).	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
1)	Na základe overených opatrení pre bezpečnosť účastníkov a pozitívneho vývoja bezpečnostnej situácie v mieste konania MChO 2016 odporúčam vyslať delegáciu SR na 48. MChO (20.-29.7.2016 v Karachi, Pakistan). V spolupráci s Iuventou. Registrácia krajín sa očakáva v marci 2016.
2)	Pokračovať v úsilí o spoluúčasť SR na organizácii jubilejného 50. ročníka MChO 2018.	

6.	Prehľad prinesenej dokumentácie a miesto jej uloženia 

Správa organizátora o 47. MChO 2015 (v elektronickej podobe)
Zápis zo zasadnutí Riadiaceho výboru január 2016 (webová stránka MChO)	

7.	Osobitne vyhodnotený očakávaný prínos ZPC 

Overené opatrenia pre bezpečnosť účastníkov v mieste konania MChO 2016
Metodická a odborná pomoc Organizačnému a Vedeckému výboru MChO 2016
Získanie skúseností o prípravách potrebných pre organizáciu MCHO	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Iuventa – odovzdanie správy
Slovenská komisia ChO - individuálne	

Súhlasím so zverejnením tejto správy na internete

Dátum:	18.1.2016	
Správu vypracoval
(meno a priezvisko, podpis):	Martin Putala	
Správu schválil
(meno a priezvisko, podpis):